Xitoydagi Kanas ko‘li bo‘yida joylashgan yovvoyi tabiat bog‘ining xodimi Van Sinan ko‘lda anchagina katta o‘lchamga ega sirli mavjudot suzib yurganini videoda qayd qilgan. Bu haqda Daily Mail nashri xabar bermoqda. Sinanning ta’kidlashicha, u bir qismi suv ustida ko‘ringan mahluqni kuzatgan. “Men bu to‘lqinlar bo‘lgan deb o‘ylamayman, chunki ular oqimga qarshi harakatlangan”, deb aytgan u muxbirlarga. Bog‘ direktori Sun Tszidanning taxmin qilishicha, videoga ko‘lda yashovchi yirik dengiz jonzotlaridan biri muhrlangan. Ma’lum qilinishicha, may oyida bir necha sayyohlar ko‘lda suv ostida sekin harakatlanayotgan mavjudotni ko‘rishganini ta’kidlashgan